b"\n_START_ARTICLE_\nExsurge Domine\n_START_PARAGRAPH_\nExsurge Domine (suom. Nouse, oi Herrani) on paavi Leo X:n (oikealta nimelt\xc3\xa4\xc3\xa4n Giovanni di Lorenzo de' Medici) asettama bulla, joka julkaistiin 15. kes\xc3\xa4kuuta 1520 vastauksena Martti Lutherin opetuksiin, teeseihin ja niiden j\xc3\xa4lkeisiin kirjoituksiin, jotka asettuivat paavin n\xc3\xa4kemyst\xc3\xa4 vastaan. _NEWLINE_Vaikka bullassa ei suoranaisesti tuomittu kaikkia Lutherin oppeja, siin\xc3\xa4 vaadittiin h\xc3\xa4nt\xc3\xa4 korjaamaan 41 kohtaa. Osa korjattaviksi vaadituista kohdista on Lutherin 95 teesiss\xc3\xa4, osa muissa kirjoituksissa ja h\xc3\xa4nen nimiins\xc3\xa4 pannuista puheista. Bullassa asetettiin my\xc3\xb6s aikaraja. Lutherin tuli alistua bullan vaatimuksiin 60 p\xc3\xa4iv\xc3\xa4n kuluessa siit\xc3\xa4, kun bulla oli julkaistu. Takarajana oli 10. joulukuuta 1520, mutta tuona p\xc3\xa4iv\xc3\xa4n\xc3\xa4 Luther poltti kaanonin lain ja my\xc3\xb6s oman kappaleensa Exsurge Dominesta. Lutherin vastaus bullaan oli samalla reaktio katolisuuden puolustajan Johann Eckin toimiin. Eck oli eri puolilla Saksaa polttanut Lutherin kirjoituksia. Koska Luther ei noudattanut bullaa, paavi julkaisi pannabullan Decet Romanum Pontificem, jolla Luther asetettiin ekskommunikaatioon. _NEWLINE_Vatikaanin kappale asiakirjasta on edelleen Vatikaanin kirjastossa._NEWLINE_Paavi Leo X:n (oikealta nimelt\xc3\xa4\xc3\xa4n Giovanni di Lorenzo de' Medici) Medici-suku oli firenzel\xc3\xa4inen mahtisuku 1200-luvulta 1700-luvulle. Sukuun kuuluu muun muassa kolme paavia, useita Firenzen ja Toscanan hallitsijoita sek\xc3\xa4 my\xc3\xb6hemmin Ranskan kuningashuoneen j\xc3\xa4seni\xc3\xa4.  Medici-suvun j\xc3\xa4senet ansaitsivat kaupank\xc3\xa4ynnill\xc3\xa4, erityisesti kangaskaupalla ja pankkitoiminnalla. Medicien pankki oli Euroopan arvostetuimpia ja menestyneimpi\xc3\xa4. Pankkiiritoimintaa Mediceill\xc3\xa4 oli Italiassa, Genevess\xc3\xa4, Lontoossa ja FlanderinBruggessa. _NEWLINE_Paavi Leo X:n suosi aneiden myynti\xc3\xa4 ja aloitti niiden j\xc3\xa4rjestelm\xc3\xa4llisen myynnin kaikissa yhteiskuntaluokissa."